ΓΡΑΠΤΗ ΕΡΩΤΗΣΗ E-1164/02

υποβολή: Bart Staes (Verts/ALE) προς την Επιτροπή

(23 Απριλίου 2002)

Θέμα: Υλοποίηση του σχεδίου Volontari del Turismo στην κοινότητα Casina

Στην κοινότητα Casina (Reggio Emilia — Διοικητική περιφέρεια Emilia Romagna — Ιταλία) ομάδες νέων και δημοτικοί σύμβουλοι πρότειναν τη δημιουργία πρωτοβουλίας σε εθελοντική βάση για τον τουρισμό, η οποία έλαβε το όνομα Volontari del Turismo και έχει σκοπό να συμβάλει στην ανάπτυξη του πολιτισμικού και του κοινωνικού τουρισμού και του τουρισμού αναψυχής. Το σχέδιο προβλέπει τη δημιουργία ομάδων εθελοντών με αρμοδιότητα σε ιστορικά, πολιτισμικά, περιβαλλοντικά και γλωσσικά θέματα οι οποίες θα συνοδεύουν και θα καθοδηγούν από τον Μάιο έως τον Σεπτέμβριο τους τουρίστες και τους επισκέπτες στην περιοχή της κοινότητας Casina. Οι οδηγοί θα προσφέρουν τιςπηρεσίες τους δωρεάν για τις ομάδες που θα επιθυμούσαν να επισκεφτούν την κοινότητα Casina και τις ορεινές περιοχές στην οροσειρά των Απεννίνων που διασχίζουν την

περιοχή του Ρηγίου, που προσφέρουν πλούσιο θέαμα και ενδιαφέρον από ιστορικής, καλλιτεχνικής, φυσιολατρικής και αγροτικής σκοπιάς. Η κοινότητα Casina, της οποίας το έδαφος εντάσσεται εν μέρει στον Στόχο 2, είναι ημιορεινή περιοχή της επαρχίας Reggio Emilia και εκτείνεται σε έδαφος με μέσοψόμετρο περίπου 540 μέτρων. Στην περιοχή αυτήπάρχουν μονοπάτια φυσικού κάλλους που αναπτύσσονται για περίπου 25 χιλιόμετρα (και εντάσσονται εν μέρει στο σχέδιο των οδοιπορικών διαδρομών percorsi Matildici). Η περιοχή έχει ανάγκη από μεγάλη τουριστική αξιοποίηση και οι πόροι που διαθέτει η κοινότητα είναι λιγοστοί.

Είναι δυνατόν, για τηνλοποίηση αυτού του σχεδίου, να χορηγηθούν κονδύλια για την ανάπτυξη του πολιτισμικού τουρισμού ή κονδύλια για έργα περιφερειακής ανάπτυξης (ΕΤΠΑ) από τις δραστηριότητες στο πλαίσιο του Στόχου 2 (στον οποίον εντάσσεται εν μέρει η κοινότητα Casina);

Ποιες είναι οι μορφές συνεργασίας σε ό,τι αφορά τη χρηματοδοτική ενίσχυση από την Επιτροπή οι οποίες θα μπορούσαν να ενεργοποιηθούν για τηνλοποίηση αυτού του σχεδίου·

Απάντηση του κ. Barnier εξ ονόματος της Επιτροπής

(11 Ιουνίου 2002)

Βάσει της αρχής της επικουρικότητας, η αξιολόγηση και η επιλογή των έργων που προτείνονται για συγχρηματοδότηση από τα Διαρθρωτικά Ταμεία καθώς και η εφαρμογή τους ανήκει στην αρμοδιότητα των περιφερειακών και εθνικών αρχών διαχείρισης.

Το ενιαίο έγγραφο προγραμματισμού για τις περιοχές που ανήκουν στο στόχο 2 της περιφέρειας Emilia Romagna κατά την περίοδο 2000-2006 προβλέπει δύο μέτρα δράσης στον τομέα του τουρισμού που δύνανται να συγχρηματοδοτηθούν από το Ευρωπαϊκό Ταμείο Περιφερειακής Ανάπτυξης (ΕΤΠΑ). Το πρώτο αφορά την παροχή εξειδίκευσης και ενίσχυσης στις τουριστικές επιχειρήσεις. Το δεύτερο αφορά την ανάπτυξη ορεινών κέντρων αναψυχής και προτείνει μία σειρά ενσωματωμένων μέτρων για την αύξηση και ανάπτυξη της ικανότητας της τουριστικής προσφοράς.

Όσον αφορά το εν λόγω έργο, δηλαδή την κατάρτιση οδηγών, θα μπορούσε να ενταχθεί στα μέτρα που συγχρηματοδοτούνται από το Ευρωπαϊκό Κοινωνικό Ταμείο (ΕΚΤ) στο πλαίσιο του λειτουργικού προγράμματος Emilia-Romagna για τον στόχο 3 που εφαρμόζεται σε όλη την περιφέρεια.

Ενδεχόμενες αιτήσεις συγχρηματοδότησης και ερωτήματα σχετικά με τις λεπτομέρειες πρόσβασης στα Διαρθρωτικά Ταμεία μπορούν να αποσταλούν στις ακόλουθες αρχές:

- για το ενιαίο έγγραφο προγραμματισμού στόχος 2: Direzione Attivit Produttive, Commercio e Turismo, Viale Aldo Moro 30, I-40127-Bologna, tl. +39 051 283 869, fax +39 051 283 615,e-mail: ubfontanesi@regione.emilia-romagna.it;

- για το λειτουργικό πρόγραμμα στόχος 3: Dott.ssa Cristina Balboni, Regione Emilia Romagna, Viale Aldo Moro, 38, I-40127 Bologna, tl. +39 051 283 374, fax.+39 051 283 867,e-mail: fp_direz@regione.emilia-romagna.it

Εξάλλου, η ευρωπαϊκή εθελοντικήπηρεσία του προγράμματος Youth μπορεί να ενισχύσει τα σε εθελοντική βάση έργα στην Ιταλία για τους νέους που προέρχονται από άλλες χώρες. Η ευρωπαϊκή εθελοντικήπηρεσία έχει ως στόχους να παρέχει τη δυνατότητα εκμάθησης σε νέους με τη συμμετοχή τους σε ένα έργο στο εξωτερικό και να προσφέρει ευρωπαϊκή διάσταση στα τοπικά έργα.

Όσον αφορά την ευρωπαϊκή εθελοντικήπηρεσία, η Επιτροπή παρακαλεί το Αξιότιμο Μέλος του Κοινοβουλίου να απευθυνθεί στην ακόλουθη διεύθυνση: Agenzia Nazionale Italiana Giovent, Dott.ssa Cinzia Marulli, Via Fornovo 8 — Pal. A; I-00192 Roma, tl. +39.06.3675.44.82, fax +39.06.3675.45.29; e-mail: azione2@gioventu.it